## Výbor Národnej rady Slovenskej republiky pre financie a rozpočet

## VI. volebné obdobie

**Z Á P I S N I C A**

**z 9. schôdze výboru, ktorá sa uskutočnila 26. júla 2012**

**Prítomní :** členovia výboru podľa prezenčnej listiny

Neprítomní : J. Kollár, I. Mikloš,

Výbor schválil program s tým, že z celkového počtu 12 poslancov bolo v čase schvaľovania 7 prítomných poslancov, za hlasovali 7 poslanci, 0 sa zdržalo, 0 bolo proti.

Program :

1. Vládny návrh zákona, ktorým sa dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v  pôdohospodárstve a  rozvoji vidieka v znení neskorších predpisov a  ktorým sa dopĺňajú niektoré zákony (tlač 165)
2. Rôzne

K bodu 1

Vládny návrh zákona, ktorým sa dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v  pôdohospodárstve a  rozvoji vidieka v znení neskorších predpisov a  ktorým sa dopĺňajú niektoré zákony (tlač 165) **odôvodnil štátny tajomník MPaRV SR p. Adam.**

Spravodajcom výboru bol poslanec V. Petráš

V rozprave nevystúpil nikto.

Hlasovanie o uznesení (počet členov výboru 12, prítomných 8, za

návrh uznesenia hlasovali 7 poslanci, proti 0, zdržal sa hlasovania 1)

K uvedenému vládnemu návrhu bolo prijaté uznesenie **č. 62.**

**K bodu 2**

Predseda výboru informoval poslancov o pozvánke na základe reciprocity z partnerského výboru z Českej republiky – a to z Rozpočtového výboru Poslaneckej snemovne Parlamentu Českej republiky na termín 1. - 3. októbra 2012.Záujem o účasť na tejto ceste je potrebné nahlásiť na sekretariát výboru najneskôr do 10.augusta 2012.

**Daniel D u c h o ň**

predseda výboru

**Milan Mojš**

overovateľ výboru